**Informacija norintiems prekiauti ar teikti paslaugas 2019 m. birželio 7**–**9 dienomis Birštono kurorto šventės „Būk Birštone!“ metu kĘSTUČIO GATVĖJE vyksiančioje mugėje**

1. **PREKYBOS AR PASLAUGŲ TEIKIMO DATA, VIETA, DALYVIAI, REGISTRACIJOS TVARKA**

1. Mugės pradžia – birželio 8 d., 10 val. Informacija skelbiama [www.birštonas.lt](http://www.birštonas.lt) Naujienose.

2. Vieta – Birštonas, Kęstučio g. (Kęstučio g. atkarpa tarp Jaunimo ir Algirdo g.)

3. **Prekybos vietos dydis – 3 x 2 m.** Už papildomą plotą skaičiuojamas proporcingas rinkliavos dydis, todėl jei prekybos vieta viršija 6 kv. m. plotą, teikdami prašymą prekybai būtinai apie tai informuokite (prašyme pažymėkite tikslų norimą prekybos vietos dydį). Nestandartinę vietą (daugiau kaip 3x2 m) užimančių prekybai pritaikytų automobilių priimamas skaičius yra ribotas. **Rekomenduojama prekiauti baltose palapinėse.**

3. Dalyviai – juridiniai ir fiziniai asmenys.

4. Vietų skaičius ribotas.

5. **Asmenys, norintys įsigyti leidimą prekiauti** (teikti paslaugas) Birštono savivaldybės viešosiose vietose (toliau – Leidimas) **renginio metu** nuo 2019 m. balandžio 24 d. **teikia nustatytą** **prašymo formą kartu su pridedamais dokumentais** Birštono savivaldybės administracijai elektroniniu paštu muge@birstonas.lt arba paštu (Birštono savivaldybės administracija, Jaunimo g. 2, 59206 Birštonas, tel. 8 319 62 006). **Jeigu kartu su prašymu pateikti ne visi reikalingi dokumentai, juos pareiškėjas, norėdamas gauti leidimą, turi pateikti per 3 (tris) darbo dienas nuo prašymo pateikimo dienos). Visų reikalingų dokumentų nepateikus per nustatytą terminą, leidimas išduodamas nebus**. Prašyme gali būti nurodoma preliminari pageidaujama prekybos vieta, išduodant leidimą bus atsižvelgta į pareiškėjo pageidavimą ir pagal galimybes parenkama prekybos vieta ir jos numeris.

6. Leidimas išduodamas ir vietinė rinkliava už leidimą prekiauti Kęstučio g. vyksiančioje mugėje mokama už dviejų dienų trukmės prekybą. Norintiems prekiauti vieną dieną, rinkliavos dydis nesikeičia.

7. **Užėmus visas laisvas prekybos mugėje vietas, atskiru pranešimu savivaldybės tinklapyje** [**www.birstonas.lt**](http://www.birstonas.lt)**, prašymų pateikimo laikotarpis bus sustabdytas.**

8. Prekybos vietai elektra suteikiama nebus. **Prekybininkams rekomenduojama naudoti kuo mažiau triukšmą skleidžiančius elektros generatorius.**

9. Apie Leidimo išdavimą bei paskirtą prekybinę (paslaugų teikimo) vietą asmenys, pateikę prašymus su visais reikalingais dokumentais, bus informuojami elektroniniu paštu.

10. Asmenys, prekiaujantys ar teikiantys paslaugas mugėje įleidžiami į paskirtą prekybos vietą Kęstučio g. atkarpoje birželio 8 d., nuo 6.00 val. iki 9 val. ryto.

11. Transporto priemonių eismas Kęstučio g. atkarpoje vykstant mugei bus draudžiamas. Šventės organizatoriaus sprendimu, mugėje prekiaujantys asmenys automobilius parkuoja aikštelėje B. Sruogos g. 23A, Birštone.

**II. Dokumentai LEIDIMui gauti**

12. Juridiniai ir fiziniai asmenys pateikia:

12.1. nustatytos formos prašymą Leidimui gauti;

12.2. įmonės įregistravimo pažymėjimo (juridiniai asmenys), verslo liudijimo arba individualios veiklos vykdymo pažymos (fiziniai asmenys) kopiją;

12.3. Valstybinės maisto ir veterinarijos tarnybos išduotą maisto tvarkymo subjekto patvirtinimo pažymėjimo kopiją (maisto tvarkymo subjektai). Viešojo maitinimo subjektų pažymėjimuose turi būti leidžiama tiekti pagamintą maistą renginiams pagal 56.21 kodą;

12.4. mokėjimo pavedimą su banko žymomis arba kvitą, patvirtinantį, kad sumokėta nustatyto dydžio vietinė rinkliava už Leidimo išdavimą;

12.5. atitinkamų institucijų išduoto dokumento kopiją, patvirtinančią veiklos teisėtumą, kai asmenų, norinčių prekiauti ar teikti paslaugas veiklą reglamentuoja kiti teisės aktai (pvz.: Lietuvos tautodailininkų sąjungos nario pažymėjimas, tautinio paveldo produkto sertifikatas, kulinarinio paveldo fondo sertifikatas ir kt.).

13. Trūkstant prekybos ar paslaugų teikimo vietų, Leidimas išduodamas atsižvelgiant į tai, kuris prašymas pateiktas anksčiau.

14. **Leidimo įrengti trumpalaikę išorinę reklamą 2019 m. Birštono šventės metu nereikia, tačiau išorinė reklama turi tilpti prekybos vietos ribose (užrašas ant palapinės, pastatomos lentelės ar užrašai, lipdukai ant automobilių), jokios kitos reklamos priemonės (vėliavėles, stendai) kurios galimai trukdytų kitiems prekiautojams ar praeiviams, pastatomos ar montuojamas už prekybos vietos ribų nėra galimos.**

15. Leidimas neišduodamas:

15.1. asmenims iki 16 metų;

15.2. jeigu per nustatytą terminą nepateikti visi reikalingi dokumentai leidimui išduoti;

15.3. nepraėjo vieni metai nuo leidimo galiojimo panaikinimo (išskyrus leidimo galiojimo panaikinimą paties asmens prašymu).

1. **prekybos reglamentavimas, Rinkliavos kainos**

16. Prekybą Birštono savivaldybės viešosiose vietose reglamentuoja Prekybos Birštono savivaldybės viešosiose vietose taisyklės bei Leidimų prekiauti (teikti paslaugas) Birštono savivaldybės viešosiose vietose išdavimo tvarkos aprašas (Birštono savivaldybės tarybos 2019 m. kovo 29 d. sprendimo Nr. TS-39 redakcija). Paslaugų teikimą pramoginiais įrenginiais reglamentuoja (Birštono savivaldybės tarybos 2017 m. gruodžio 22 d. sprendimo Nr. TS-233 aktuali redakcija (pakeitimas 2019 m. kovo 29 d. TS-40)).

17. Už Leidimo prekiauti išdavimą mokama Savivaldybės tarybos nustatyta vietinė rinkliava (Birštono savivaldybės tarybos 2019 m. kovo 29 d. sprendimo Nr. TS-38 redakcija (Vietinės rinkliavos už leidimo prekiauti (teikti paslaugas) Birštono savivaldybės viešosiose vietose išdavimą nuostatų 2 priedo I kategorija) už Leidimą teikti paslaugas pramoginiais įrenginiais išdavimą mokama Savivaldybės tarybos nustatyta vietinė rinkliava (Birštono savivaldybės tarybos 2017 m. gruodžio 22 d. sprendimo Nr. TS-233 aktuali redakcija (pakeitimas 2019 m. kovo 29 d. TS-40)).

17.1 Rinkliavos lengvatos nustatytos Birštono savivaldybės tarybos 2019 m. kovo 29 d. sprendimo Nr. TS-39 redakcija (taikomos prekiaujantiems (teikiantiems paslaugas) masinių renginių metu)**.**

17.2. Gavėjas – Birštono savivaldybės administracija

Gavėjo kodas – 188750166

Gavėjo bankas – AB Šiaulių bankas

Sąskaita – LT 667181600000144129, banko kodas – 71816

Įmokos pavadinimas – už leidimą prekiauti viešoje vietoje.

**17.3. Prekyba maisto produktais ir alkoholiniais gėrimais (su sėdimomis vietomis) – 200 eurų.**

**17.4. Prekyba maisto produktais ir alkoholiniais gėrimais (be sėdimų vietų) – 100 eurų.**

**17.5. Prekyba maisto produktais (be sėdimų vietų) – 80 eurų.**

**17.6. Prekyba suvenyrais, tautodailės dirbiniais ir kt. – 50 eurų.**

1. **Nuolaidos**

18. Nustatytos vietinės rinkliavos už leidimo prekiauti ar teikti paslaugas Birštono savivaldybės teritorijos viešosiose vietose išdavimą **lengvatos rinkliavos mokėtojams taikomos vienai prekybos vietai**, šiais atvejais:

18.1. tautodailininkų sąjungos nariams, asmenims turintiems Tautinio paveldo sertifikatą, kulinarinio paveldo sertifikatą arba tradicinio amatininko statusą ( renginio metu rinkliava mažinama **50 proc**.);

18.2. ūkininkams, prekiaujantiems savo ūkyje (užauginta) pagaminta produkcija, (renginio metu vietinė rinkliava mažinama **50 proc.);**

18.3. bendrojo lavinimo įstaigų ir meno mokyklos mokiniams – savo rankų darbo gaminiais (renginio metu atleidžiami nuo vietinės rinkliavos);

18.4. neįgaliesiems ir pensininkams (renginio metu vietinė rinkliava mažinama – **50 proc**.).

1. **Pardavėjui ar paslaugos teikėjui draudžiama**

19. Parduoti prekes, kurių mažmeninė prekyba viešosiose vietose uždrausta Lietuvos Respublikos įstatymais ir kitais teisės aktais.

20. Prekiauti prekėmis ar teikti paslaugas, jeigu jos neatitinka Lietuvos Respublikos įstatymuose, techniniuose reglamentuose ir kituose teisės aktuose nustatytų saugos reikalavimų (atkreipiame dėmesį, kad nepageidaujama, jog mugėje būtų prekiaujama žaislais, kurie neatitinka privalomųjų saugos reikalavimų ir kelia grėsmę vaikų sveikatai bei saugumui, tai dažniausiai yra įvairūs Kinijoje pagaminti žaislai);

21. Prekiauti ar teikti paslaugas kitose nei Leidime nurodytose vietose.

22. Prekybos ar paslaugų teikimo vietose ne prekybos metu laikyti ir sandėliuoti prekių atsargas, prekių įpakavimo dėžes.

23. Verstis kita, nei Leidime nurodyta veikla.

24. Leidime nurodytą prekybos ar paslaugos teikimo vietą perleisti kitiems asmenims, išskyrus verslo liudijime įrašytiems asmenims.

1. **BAIGIAMOSIOS NUOSTATOS**

25. Asmenys gali pranešti Savivaldybės administracijai apie Taisyklių pažeidimus. Paslaugų teikėjas, pažeidęs Taisyklių nuostatas, atsako Lietuvos Respublikos įstatymų nustatyta tvarka.

26. Taisyklių laikymąsi kontroliuoja atsakingi Birštono savivaldybės administracijos darbuotojai, taip pat policijos pareigūnai.